Light τσίζμπεργκερ με κιμά γαλοπούλας
Έχουν όλη τη νοστιμιά του κλασικού τσίζμπεργκερ αλλά 160-200 θερμίδες λιγότερες!
4 φέτες light κίτρινο τυρί (όσο πιο νόστιμο, τόσο καλύτερο) περίπου 30 γρ. η μία, 4 ψωμάκια για μπέργκερ (ιδανικά ολικής άλεσης, από καλό φούρνο), 2 κουτ. σούπας μουστάρδα τύπου ντιζόν, λίγη κέτσαπ light, φύλλα σαλάτας, 600 γρ. κιμάς από στήθος γαλοπούλας, 1 κουτ. σούπας κάρι, 2 ασπράδια αυγών, 2 κουτ. σούπας ελαιόλαδο, 1 κουτ. σούπας ούζο, 1 κουτ. γλυκού ξερό εστραγκόν ή δυόσμος, 1 φρέσκο κρεμμυδάκι, ψιλοκομμένο, 1 κουτ. σούπας κοφτή αλάτι (ή όσο θέλουμε), φρεσκοτριμμένο πιπέρι, 1/2 κούπα σπασμένος πάγος (σπάμε τον πάγο στο μπλέντερ ή τον βάζουμε σε πετσέτα και τον κοπανίζουμε με τον πάτο ενός μπρικιού)
Για να φτιάξουμε τσίζμπεργκερ με κιμά γαλοπούλας, προθερμαίνουμε το φούρνο στους 220° C.Σε ένα μεγάλο μπολ ρίχνουμε όλα τα υλικά για τα μπιφτέκια και ζυμώνουμε καλά, μέχρι να ενωθούν σε ένα ενιαίο, αφράτο μείγμα. Αν το μείγμα κολλάει στα χέρια, τα βουτάμε σε κρύο νερό και συνεχίζουμε για λίγο το ζύμωμα.Πλάθουμε 4 μεγάλα μπιφτέκια.Λαδώνουμε ελαφρώς ένα ταψί, βάζουμε τα μπιφτέκια και ψήνουμε στο φούρνο για 10 λεπτά από τη μία πλευρά και 6 - 7 λεπτά από την άλλη.Τρία λεπτά πριν γίνουν, βάζουμε και τα ψωμάκια στο φούρνο να ζεσταθούν.Ξεφουρνίζουμε το ταψί, βγάζουμε τα ψωμάκια, στρώνουμε από 1 φέτα τυρί πάνω σε κάθε μπιφτέκι και ξαναφουρνίζουμε για 1 λεπτό, ίσα να λιώσει το τυρί.Κόβουμε τα ψωμάκια στη μέση.Αλείφουμε το ένα μισό με τη μουστάρδα και το άλλο με κέτσαπ, βάζουμε τα φύλλα σαλάτας και το μπιφτέκι, κλείνουμε με το άλλο μισό ψωμάκι και σερβίρουμε το τσίζμπεργκερ με κιμά γαλοπούλας.
Αλεύρι (ζύμες),Κιμάς γαλοπούλας,BBQ,Light